O upravljanju carstvom/Gl. II. O Pečenezima i Rusima


Gl. II. O Pečenezima i Rusima 

Pečenezi su s Rusima susjedi, jedni stanuju uz druge, i često, kad ne" živu medjusobno u miru, haraju Rusiju, pa je znatno oštećuju i robe. Zato i Rusi nastoje de žive u miru sa Pečenezima, a utržuju od njih volove, konje i sitnu stoku, radi česa zgodnije i udobnije živu, jer u Rusiji nema ništa od prerečenoga blaga. Ali Rusi ne mogu niti sa susjedima zaratiti, ako nisu u miru sa Pečenezima, jer ovi mogu, dok su oni od kuće otsutni, navaliti na njih, uništiti i harati. Za to vrlo nastoje Rusi, da ne trpe od njih štete, i da s njima, jer su snažan narod, sklope bojni savez, kako bi tako bili sigurni od njihova neprija­teljstva, a opet uživali njihovu pomoć. A ne mogu Rusi, ako nisu u miru sa Pečenezima, niti u carujući grad Romajaca dolaziti, bilo vojne bilo posla radi. Jer kada Rusi sa svojim čunima dodju do brzica na rijeci, ne mogu dalje proći, ako ne izvuku čune iz rijeke i ne prenesu ih na ledjima: tada ali znadu navaliti na njih ljudi ovih Pečenega, pa ih tako u bijeg natjeraju i unište, jer oni radi dvostruke rabote ne mogu odoljeti.

O upravljanju carstvom (Konstantin VII. Porfirogenet)